Гаўптбанфюрэр Нікэль у Менску
Гаўптбанфюрэр Нікэль у Менску

Ад 28 кастрычніка да 2 лістапада 1943 г. у Менску гасьціў кіраўнік Аддзелу Моладзі Міністэрства Усходу гаўптбанфюрэр Нікэль. Для кіраўнікоў
СБМ гэта дало нагоду абгаварыць актуальныя пытаньні з аўтарытэтным бэрлінскім прадстаўніком і мець добрую надзею, што СБМ, як і дагэтуль, будзе і надалей мець дапамогу з боку кіраўнікоў Моладзі Гітлера.

28 кастрычніка гаўптбанфюрэр быў прысутны на заканчэньні першага сельскагаспадарскага курсу юначак у Драздох. Яго суправаджаў банфюрэр
Шульц, кіраўнік Аддзелу Моладзі Гэнэральнага Камісарыяту, а таксама кіраўнікі Саюзу Беларускае Моладзі. Праграма сьвята была вельмі цікавая. Было шмат жніўных і дажынкавых сьпеваў, шмат танцаў і жартаў, якія вельмі спадабаліся нямецкім госьцям. Гаўптбанфюрэр сказаў доўгую прамову да юначак, у якой выясьняў розьніцу паміж савецкім і новым узгадаваньнем юначак і гаварыў аб цяперашніх заданьнях і ролі беларускіх юначак.

Публіцыстыка Міхася Ганька‎
Саюз беларускай моладзі
Творы 1943 года
Жыве Беларусь! (1943)